1996-97 Pinnacle #155 Teemu Selanne
Ziggy's Eastpointe Sportscards EX-MT to NM-MT (8) $0.37 Buy Now
Source : 1996-97 Pinnacle #155 Teemu Selanne Riaan en Kari Doorduin: Die tonnel: voor en na
Et voilla. Nou kan ek weer ordentlik begin plant sonder bok-en pou gevaar.
Dankie tog vir ouens soos Jackson en Steven wat weet van tonnels opsit. En wat die muggies die heeldag lank trotseer vir die klompie geld wat ons hulle betaal om bier mee te koop vir die res van die naweek. Mag hulle hoofpyn maandag nie te erg wees nie. Hoe om geskenke te kies vir jaar-einde en Kersfees - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoe om geskenke te kies vir jaar-einde en Kersfees
Hoe om geskenke te kies vir jaar-einde en Kersfees
Met jaar-eindefunksies, geheime Kersvader en Kersfees om die draai, sal ʼn menigte geskenke uitgeruil word.
Dit is pret om iets te ontvang en verskaf ons plesier om ʼn geskenk te gee, maar vir baie van ons is dit ʼn raaisel om ʼn gepaste geskenk vir iemand te koop – veral as daardie iemand aan jou onbekend is of alles besit wat jy kan bekostig.
Dit lei tot verhoogde frustrasie en lang ure in inkopiesentrums wat jy kon bestee het aan meer genotvolle dinge of aan ontspanning.
Ons het ʼn kort lysie opgestel met wenke wat jy kan volg wanneer jy op soek na geskenke is.
Maak ʼn lys van die dinge wat die persoon interesseer
Maak dit ʼn lang een en bestee ʼn paar minute daaraan om alles neer te skryf wat jy kan. Jy hoef natuurlik nie alles op die lys te koop nie, maar die dinkskrum sal ʼn paar interessante idees tot gevolg hê, of selfs ʼn kombinasie van idees. Indien jy die persoon nie goed ken nie (wat dikwels die geval is met ʼn kollega of geheime Kersvader), vis ʼn bietjie by medewerkers wat nader aan die persoon is.
Gebruik die verlede as riglyn
Indien jy die persoon goed ken, bied dit ʼn oorvloed van idees. Vind uit watter geskenke hulle in die verlede ontvang het of herinner jouself eenvoudig aan wat jy hulle op vorige geleenthede gegee het en neem dit van daar af. Miskien was dit ʼn sekere soort sjokolade-bederfie, of ʼn sekere tipe kledingstuk wat hulle opgewonde gemaak het. Probeer ʼn variasie daarop.
Skenk ʼn ervaring
Die meeste van ons is te behep met fisiese voorwerpe. Dikwels waardeer en onthou mense ervarings meer as iets wat net ʼn kas gaan volmaak. So, dink aan ʼn ervaring-geskenk. As hulle van komedie hou, vind uit waar ʼn goeie komedie opgevoer word en kry vir hulle kaartjies. Ditto musiek, konserte en vertonings. Koop vir hulle ʼn fliekkaartjie of twee. Praat met jou baas en bied aan om ʼn kollega se werk vir ʼn dag te doen terwyl hy of sy die pad vat, sonder om ʼn dag se verlof in te sit.
Hierdie tipe geskenk kan selfs meer persoonlik gemaak word en iets wees wat julle twee saam kan doen.
Iets heerlik om te eet
Dit maak nie saak wat die persoon het of wat hy of sy is nie, kos is die universele genotverskaffer. Niemand sal teleurgesteld wees met ʼn smaaklike eetdingetjie nie. Dit moet verkieslik iets spesiaals wees – ʼn stoute bederfie – en nie ʼn noodsaaklikheid nie. So maak dit iets heerliks! Gee sjokolade, wyn, lekkergoed, ʼn boksie koffie-likeurs, of cappuccino-sakkies.
Gee die geskenk wat aanhou gee
Besoek weer die idees wat jy aanvanklik neergeskryf het en kyk wat kan in ʼn subskripsie verander word. Tydskrifte, ʼn pas vir ʼn jaar tot flieks of die botaniese tuine, ʼn hele reeks spa-behandelings of langtermyn gratis toegang tot een van hulle gunsteling plekke is net ʼn paar idees vir “herhalende geskenke”.
Vind uit wat hulle doelwitte en behoeftes is vir 2020 en daarna
Dit mag iets so alledaags soos sokkies of skryfbehoeftes wees, of ʼn rekenaar of ʼn nuwe foon of ʼn stukkie oefen-apparaat. Dit hang af van die prys en grootte van die geskenk. Besluit wat jy kan bekostig en voldoen aan jou ontvanger se behoeftes.
Diane Barth, 2 November 2013, “The Psychology Behind Choosing a Perfect Gift”, https://www.psychologytoday.com/intl/blog/the-couch/201311/the-psychology-behind-choosing-perfect-gift.
Lifehack.com, 2019, “How to choose the perfect gift”, https://www.lifehack.org/articles/communication/how-to-choose-the-perfect-gift.html.
Redditgifts.com, 7 December 2014, “12 ways to find the perfect gift for anyone”, https://www.redditgifts.com/blog/view/12-ways-find-perfect-gift-anyone/